S-229/2013

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 26.mars 2013 á hendur H-kvk-þgf J-kvk-þgf S-kvk-þgf, kt. 000000-0000, Vesturbergi 195, Reykjavík, fyrir eftirtalin hegningar- og umferðarlagabrot:

I.

Hegningarlagabrot, með því að hafa:

1. Þriðjudaginn 11. desember 2012 í Reykjavík stolið Alaska vodkapela úr verslun Áfengis- og tóbaksverslunar ríkisins í Kringlunni að söluandvirði 1.397 kr.

2. Fimmtudaginn 13. desember 2012 stolið Vikingfjord vodkapela úr sömu verslun og greinir í 1. lið að söluandvirði 1.799 kr.

3. Sunnudaginn 6. janúar 2013 stolið Life Club Classic vodkapela úr sömu verslun og greind er í 1. og 2. lið að söluandvirði 1.394 kr.

Eru brot í öllum liðum talin varða við 1. mgr. 244. gr. almennra hegningarlaga nr. 19/1940.

II.

Umferðarlagabrot, með því að hafa:

4. Fimmtudaginn 21. febrúar 2013 í Reykjavík ekið bifreiðinni YA-506 svipt ökurétti austur Háaleitisbraut, á vegarkafla við Lágmúla, uns lögregla stöðvaði aksturinn.

Eru þetta talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærða verði dæmd til refsingar og til greiðslu alls sakarkostnaðar.

Í málinu gerir E-kvk-nf S-kvk-nf, hdl., fyrir hönd Áfengis og Tóbaksverslunar ríkisins (ÁTVR), kt. 000000-0000, þá kröfu að ákærðu verði gert að greiða skaðabætur á grunni sakarreglunnar að fjárhæð 4.590 kr. auk vaxta samkvæmt 8. gr. laga nr. 38/2001 af 3.196 kr., frá 13. desember 2012 til 28. febrúar 2013 og eftir það dráttarvaxta, skv. 1. mgr. 6. gr. laganna, til greiðsludags og jafnframt, samkvæmt tilgreindum ákvæðum, af 1.394 frá 24. desember 2012 til 28. febrúar 2013 og eftir það dráttarvaxta til greiðsludags. Að auki er krafist lögmannskostnaðar, 59.688 kr., auk virðisaukaskatts. Krafan um málskostnað er byggð á 1. mgr. 130. gr., sbr. 1. mgr. 129. gr. laga um meðferð einkamála nr. 91/1991. Krafist er viðbótarkostnaðar komi til aukinnar vinnu undir rekstri málsins.

Við fyrirtöku málsins í dag féll sækjandi frá 2. og 3. lið I. kafla ákæru.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín, eftir að sækjandi féll frá 2. og 3. lið I. kafla ákæru. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í september 1955. Samkvæmt sakavottorði hennar hefur hún einu sinni gengist undir sátt vegna umferðarlagabrots og átta sinnum hlotið dóm fyrir umferðar- og hegningarlagabrot. Nú síðast var ákærða 19. október 2011 dæmd til sex mánaða fangelsis vegna brota gegn 244. gr. almennra hegningarlaga og 1. mgr., sbr. 3. mgr., 45. gr. og 1. mgr. 48. gr. umferðarlaga. Með hliðsjón af skýlausri játningu ákærðu og sakarferli hennar og með vísan til 77. gr. almennra hegningarlaga þykir refsing ákærðu hæfilega ákveðin fangelsi í fimm mánuði.

Af hálfu Áfengis- og tóbaksverslunar ríkisins var ekki sótt þing í málinu og voru skaðabótakröfur því felldar niður, sbr. 2. málslið 2. mgr. 174. gr. laga nr. 88/2008.

Engan kostnað leiddi af málinu.

Af hálfu ákæruvaldsins flutti málið S-kk-nf Ó-kk-nf fulltrúi lögreglustjórans á höfuðborgarsvæðinu.

B-kvk-nf B-kvk-nf héraðsdómari kveður upp þennan dóm.

D Ó M S O R Ð :

Ákærða, H-kvk-nf J-kvk-nf S-kvk-nf, sæti fangelsi í fimm mánuði.

B-kvk-nf B-kvk-nf